**Foxteriér** je psie plemeno pochádzajúce zo Spojeného kráľovstva, uznané v FCI v 3. skupine a 1. sekcii (teriéry) pod číslami 12 a 169.

Vzhľad
------

Foxteriér sa vyskytuje dvoch variantoch – hladkosrstý a hrubosrstý. Obaja patria vďaka dlhým nohám a pekne tvarovaným telám k najelegantnejším plemenám. Aj preto sa zrejme 20. a 30. rokoch 20. storočia dostali do módy a to najmä drsnosrstí foxteriéry, ktorí sú aj dnes známejší ako ich hladkosrstí súkmeňovci.

Oba varianty sa od seba odlišujú predovšetkým druhom srsti. Drsnosrstí majú husté a drsné ochlpenie a sú väčšinou trojfarební bielo – hnedo – čierni. Takmer nepĺznu, treba ich však minimálne dvakrát ročne trimovať. Hladkosrstí foxíci majú priliehavé, hladké a tvrdé chlpy. Sú bieli s hnedými a/alebo čiernymi znakmi. 

Foxteriér sa vyznačuje vysokou inteligenciou, je veselý a činorodý, ale tiež ostražitý a učenlivý. Známy je svojou tvrdohlavosťou a nie je vhodné cvičiť ho drilom.

Pôvod a upotrebenie
-------------------

Foxteriérov vyšľachtili v Spojenom kráľovstve. Pôvodnejší je hladkosrstý foxteriér, ktorého vyšľachtili zo starého anglického teriéra. Drsnosrstý foxteriér vznikol neskôr prikrížením bližšie neznámych drsnosrstých teriérov s hladkosrstým foxteriérom. 

Traduje sa, že psy podobné foxteriérom sa na území Spojeného kráľovstva objavovali už v keltskom období. Isté však je, že prvé foxteriéry sú známe až z prvej polovice 19. storočia. Používali ich najmä pri love líšok, podľa čoho dostali aj svoje meno (fox = líška a terra = zem). Poľovníci uprednostňovali bielo zafarbených psov, aby sa nedali pomýliť s líškou. 

Na rozdiel od iných loveckých psov sa foxteriéry vozili v špeciálnych kapsách pripnutých o koňa a čakali na svoju príležitosť. Tá prišla vo chvíli, keď líška utiekla do nory a bolo ju treba z nej vyduriť. Foxteriérov využívali tiež pri love kačíc alebo vydier. Ďalšie uplatnenie mali v stajniach, chlievoch a stodolách, kde lovili krysy, myši a vyháňali mačky. 

V roku 1860 sa zúčastnili prvé hladkosrsté foxteriéry na výstave. Na výstave v Birminghame v roku 1863 boli predstavené tri psy, od ktorých odvodzujeme pôvod dnešných foxteriérov: Old Jock, Tartar a Old Trap. 

Už v 70. rokoch 19. storočia sa začali na výstavách otvárať triedy nielen pre hladkosrstých, ale aj pre drsnosrstých foxteriérov a už v roku 1876 vznikol prvý klub chovateľov foxteriérov v Spojenom kráľovstve.

Vďaka svojej temperamentnej a odvážnej povahe bol foxteriér využívaný aj v I. svetovej vojne ako tzv. vojnový pes. 

Ako takmer každé plemeno, aj foxteriér zažil svoje obdobie slávy a to v medzivojnovom období. Foxteriér, najmä drsnosrstý, zažil vtedy jednu z najväčších vĺn popularity, aká sa kedy s nejakým plemenom spájala. Žiaľ, foxteriér sa stal najmä módnym doplnkom a často ho chovali ako čisto spoločenského psa, čo jeho povahe príliš nevyhovuje. 

Dnes už foxteriér nepatrí k čisto loveckým plemenám. Vďaka svojej milej a priateľskej povahe sa presadil aj ako rodinný pes a pre svoju radosť z pohybu je vhodný pre využitie v rozličných psích športoch (agility, frisbee a pod.).

* Drsnosrstý foxteriér s netypickými postavenými ušamiDrsnosrstý foxteriér s netypickými postavenými ušami
* Hladkosrstý foxteriérHladkosrstý foxteriér
* Foxteriér ako rodinný pesFoxteriér ako rodinný pes
* Šteňa drsnosrstého foxteriéra (Aida Concord from Zliv)Šteňa drsnosrstého foxteriéra (Aida Concord from Zliv)
* Hladkosrstý foxteriér (Frenky Nemenéro) skáče cez prekážkuHladkosrstý foxteriér (Frenky Nemenéro) skáče cez prekážku
* Drsnosrtý foxteriér (Alice full of Life) prekonáva áčkoDrsnosrtý foxteriér (Alice full of Life) prekonáva áčko
* Drsnosrtý foxteriér (Alice full of Life) v slalomeDrsnosrtý foxteriér (Alice full of Life) v slalome
* Foxteriér drsnosrstýFoxteriér drsnosrstý
* Foxteriér drsnosrstý barva tricolorFoxteriér drsnosrstý barva tricolor
* štěňata 3 týdnyštěňata 3 týdny

Slávne foxteriéry
-----------------

Nipper
### Hladkosrsté foxteriéry

* Nipper, maskot britských hudobných spoločností HMV a RCA
* Snitter, protagonista románu *The Plague Dogs* (Psie súženie) od Richarda Adamsa
* Titina, cestovala s Umbertom Nobilem na vzducholodi Norge a vzducholodi Italia
* Skip, z knihy *My Dog Skip* od Willieho Morrisa, ktorého vo filmovej verzii hral teriér Jacka Russella

### Drsnosrsté foxteriéry

* Asta, z filmu *The Thin Man*
* Milou (Snowy), verný spoločník Tintina
* Bunny, z filmu *Hudson Hawk*
* Polly, biely foxteriér Charlesa Darwina
* Willy z filmu Spýtaj sa prachu (Ask the Dust)
* Dášenka, z knihy Dášenka alebo život šteniatka od Karla Čapka

Iné projekty
------------

Commons
* Spolupracuj na Commons Commons ponúka multimediálne súbory na tému **Foxteriér**

Externé odkazy
--------------

* Slovenský klub chovateľov teriérov a foxteriérov
* Klub chovatelů foxteriérů ČR
* Viac informácií o plemene
* CHS Z Elgardu

| * z
* d
* u
Teriéry |
| --- |
| Vysokonohé teriéry | 
* Airedalský teriér
* Bedlingtonský teriér
* Borderský teriér
* Brazílsky teriér
* Čilský foxteriér
* Foxteriér
* Írsky teriér
* Jemnosrstý pšeničný teriér
* Lakelandský teriér
* Manchesterský teriér
* Modrý teriér z Kerry
* Nemecký lovecký teriér
* Parson Russel teriér
* Patterdale teriér
* Teddy Roosevelt teriér
* Teriér Glen of Imaal
* Waleský teriér

 |  |
| Nízkonohé teriéry | 
* Americký bezsrstý teriér
* Austrálsky teriér
* Český teriér
* Dandie Dinmont teriér
* Japonský teriér
* Kern teriér
* Norfolkský teriér
* Norwichský teriér
* Skye teriér
* Škótsky teriér
* Teriér Jacka Russella
* Westhajlendský biely teriér

 |
| Teriéry typu bull | 
* Bulteriér
* Stafordširský teriér
* Americký stafordšírsky teriér

 |
| Miniatúrne teriéry | 
* Anglický trpasličí teriér
* Austrálsky hodvábny teriér
* Bostonský teriér
* Jorkšírsky teriér
* Toy foxteriér
* Toy manchesterský teriér

 |
| 15px Psí portál |